**Vysvetlenie č. 38**

Otázka:

na preukázanie splnenia podmienok technickej a odbornej spôsobilosti požaduje verejný obstarávateľ preukázať stavbyvedúceho s odborným zameraním pre pozemné stavby, pričom Verejný obstarávateľ požaduje:

a) minimálne 5 rokov odbornej praxe stavbyvedúceho so zameraním pre pozemné stavby,

b) minimálne 1 skúsenosť v pozícii stavbyvedúci pre pozemnú stavbu v minimálnej investičnej hodnote 500 000,00 EUR bez DPH. Päť rokov odbornej praxe stavbyvedúceho požaduje verejný obstarávateľ preukázať praktickými skúsenosťami stavbyvedúceho? Alebo na preukázanie 5 rokov odbornej praxe postačuje mať vydané osvedčenie stavbyvedúceho 5 rokov a viac a nie je potrebné to dokladovať zrealizovanými stavbami?

Odpoveď:

Päť rokov odbornej praxe stavbyvedúceho verejný obstarávateľ požaduje preukázať praktickými skúsenosťami stavbyvedúceho.

Uchádzač v profesijnom životopise stavbyvedúceho uvedie informácie, ktoré majú preukazovať splnenie stanovených podmienok účasti realizovanými stavbami, na ktorých stavbyvedúci túto funkciu aj skutočne vykonával.

Na preukázanie splnenia podmienky 5 rokov odbornej praxe teda nepostačuje mať len vydané osvedčenie stavbyvedúceho 5 a viac rokov.